Buagnlaundkrowodische Sproch

De **buagnlaundkrowodische Sproch** (*gradišćansko-hrvatski jezik*, *gradišćanski jezik*, ung.: *burgenlandi horvát nyelv*, *őrvidéki horvát nyelv*, *fehérhorvát nyelv*, *gradistyei nyelv*), aa **wossakrowodische Sproch** is a sidslawische bzw. krowodische Sproch, de wos im österreichischn Buagnland (krowodisch *Gradišće*) ois Mindaheitssproch vo de Buagnlaundkrowodn aunakaunt is. Im Buagnlnaud wiads noch aumtlichn Aungom vo 19.412 Leidln gredt (Stand: 2001). Außadem gibts no greßare Sprechagruppn außahoib vom Buagnlaund, z. B. in Wean und Graz.

De klanan krowodischn Mindaheitn in Westungarn, da sidwestlichn Slowakei und da sidlichn Tschechei wean ebmfois ois Buagnlaundkrowodn bzw. Wossakrowodn bezeichnet. Sie vawendn de buagnlaundkrowodische Schriftsproch und san historisch und kuiturö mit de Krowodn in Östareich eng vabundn. De Gesaumtzoi vo oin Sprechan wiad auf rund 55.000 Personen gschätzt.

## Nauman

Da Ausdruck "Buagnlaundkrowodisch" staummt ausm 20. Jhdt., weus es Buagnlaund im heitign Sinn vuahea net gem hod. Dea Ausdruck hod si owa mittlaweule aa in aundare Sprochn wia Ungarisch (*burgenlandi horvát nyelv*) und Tschechisch (*Burgenlandská chorvatština*) duachgsetzt. De Sprecha söwa haaßn eahna Sproch *hrvatski*, oiso aafoch *krowodisch*, wohingegn s eigantliche Krowodisch *južni hrvatski* (sidlichs Krowodisch) oda *hrvatski književni jezik* (krowodische Hochsproch) gennd wiad. Auf boarisch und deitsch hod ma friacha "Wossakrowodisch" gsogt, wobei s net gaunz kloar is, vo wo dea Ausdruck kummt oda wos a genau maant.

## Grammatik
Im Hiiblick auf Haupt- und Eignschoftsweata is es Buagnlaundkrowodische ähnlich ois wiar aundare slawische Sprochn. Es gibt siem Fölle (Nominativ, Genitiv, Dativ, Akkusativ, Vokativ, Lokativ, Instrumental) mid drei Gschlechta (Maskulin, Feminin, Neutrum). Im Maskulinum gibts aa no an belebtn (belebts männlich Wuat, z. B. A Mau odar a männlichs Viech) und an unbelebtn Aspekt (unbelebts männl. Wuat, z. B. a Gegnstaund). Des wiakt si daun auf de Deklination aus, de wos si aa in a poa Deteus vom Krowodischn untascheidt: 
*Im Buagnlaundkrowodischn föht in da Meahzoi de Staummeaweitrung auf -ov oda -ev. Beispü: buagnlaundkrowodisch: *Stol*'i** su veliki'', krowodisch: ''Stol**ove** su veliki'' (Iwasetzung: De Tisch san groß)
*S Buagnlaundkrowodische hod kaan Genitiv Plural auf -a. Beispü: buagnlaundkrowodisch: ''pet žen/pet študentov'', krowodisch:''pet žen**a**/pet studen**ata*** (Iwasetzung: fümf Weibaleit/fümf Studentn)
* Im Dativ (D), Lokativ( L) und Instrumental(I) untascheidn si maunge Endungan vom Krowodischn. Beispü: Deklinazion im Plural vo ''sestre'' (Schwestan): Buagnlaundkrowodisch: D: ''sestr'''am***/L: *sestr*'a***/I:''sestr'''ami***; Krowodisch: D, L und I jeweus *sestr*'ama**'

Is Gschlecht vo an Hauptwuat kaumma oft iwan Auslaut vom Nominativ Singular dakenna. Maskulina endn mid an Konsonantn, Feminina zmeist auf -a und Neutra auf -o oda -e. Olladings gibts hoid aa wia iwaroin Ausnauhman vo da Regl.

Da Infinitiv vom Zeitwuat heat auf -ti auf, es gibt via Konjugationsklassn, de wos se auf an Buchstobm odar a Sübnkonstellation im Auslaut beziagn. De Vagaunganheid wiad ausn Hüfszeitwuat sei und an Partizip zaummangstööt, de Zukunft ausn Hüfszeitwuat woin und in Infinitiv. So wia in de meistn slawischn Sprochn gibts a no an voiendetn (perfektiv) und an unvoiendetn Aspekt (imperfektiv) vom Zeitwuat.

## Sprochvagleich: Vadda Unsa

## Beleg



## Im Netz
* Eintrog zua wossakrowodischn Sproch in da ''Enzyklopädie des Eiropäischen Ostens'' (PDF-Datei; 248 kB)
* Informationen zum Wossakrowodischn vom Wissenschaftlichn ''Institut der Burgenländischen Kroaten''
* Krowodischs Kultur- und Informationszentrum in Eisenstod/Željezno
* [''Burgenländisch-kroatisches Zentrum'' (Gradišćansko-hrvatski Centar) in [Wean]]
* ''ORF-Volksgruppenredaktion in Eisenstadt-Željezno-Kismárton''
* EU, Languages of Europe, Croat in Austria (englisch)